CELEX: 62021CN0627
Language: el
Date: 2021-10-11 00:00:00
Title: Υπόθεση C-627/21: Αίτηση προδικαστικής αποφάσεως την οποία υπέβαλε το Curtea de Apel Alba Iulia (Ρουμανία) στις 11 Οκτωβρίου 2021 — S.H. κατά Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov

10.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/6
            
         
      Αίτηση προδικαστικής αποφάσεως την οποία υπέβαλε το Curtea de Apel Alba Iulia (Ρουμανία) στις 11 Οκτωβρίου 2021 — S.H. κατά Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov
      (Υπόθεση C-627/21)
      (2022/C 191/08)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Alba Iulia
      
         Διάδικοι στην υπόθεση της κύριας δίκης
      
      
         Αναιρεσείων: S.H.
      
         Αναιρεσίβλητες: Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov
      
         Προδικαστικό ερώτημα
      
      Συνάδουν προς την αρχή της φορολογικής ουδετερότητας στον τομέα του ΦΠΑ (καθώς και την αιτιολογική σκέψη 30) και προς τα άρθρα 16, 184, 186, 187, 188 και 192 της οδηγίας 112/2006/ΕΚ (1) εθνικές νομοθετικές ρυθμίσεις περί διακανονισμού του εκπεστέου φόρου επί των επενδυτικών αγαθών [ιδίως το άρθρο 305, παράγραφος 4, στοιχείο a, του Legea nr. 227/2015 privind Codul fiscal (νόμου 227/2015 περί φορολογικού κώδικα), το σημείο 79, παράγραφος 14, στοιχείο b, των Normele metodologice de aplicare a Legii nr. 227/2015 privind Codul fiscal (κανόνων εφαρμογής του νόμου 227/2015 περί φορολογικού κώδικα), που εγκρίθηκαν με το H.G. nr. 1/2016 (κυβερνητικό διάταγμα 1/2016) σε εφαρμογή των διατάξεων του άρθρου 305, παράγραφος 4, στοιχείο a, του φορολογικού κώδικα, αναφορικά με το άρθρο 316, παράγραφος 11, στοιχείο a, του νόμου 227/2015 περί φορολογικού κώδικα], καθώς και πρακτική της φορολογικής διοίκησης η οποία επηρεάζει την αρχική έκπτωση του ΦΠΑ που καταβλήθηκε για τις αποκτήσεις επενδυτικών αγαθών μέσω της υποχρέωσης του φορολογουμένου να προβεί σε αρνητικό διακανονισμό του εκπεστέου ΦΠΑ για τον λόγο ότι το φορολογικό όργανο διέγραψε αυτεπαγγέλτως τον φορολογούμενο από το μητρώο ΦΠΑ για συγκεκριμένη περίοδο, λόγω της μη άσκησης οικονομικών δραστηριοτήτων, όσον αφορά τον χρόνο κατά τον οποίο τα επενδυτικά αγαθά δεν αποτέλεσαν αντικείμενο παροχής υπηρεσιών ή παραδόσεων αγαθών κατά την περίοδο που περιλαμβάνεται μεταξύ της αυτεπάγγελτης διαγραφής και της εκ νέου χορήγησης αριθμού μητρώου ΦΠΑ;
      
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006, L 347, σ. 1).